The Last Great American Dynasty

The Last Great American Dynasty (בעברית: השושלת האמריקאית הגדולה האחרונה) הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השמיני שלה, Folklore. השיר יצא לאור ב-24 ביולי 2020, על ידי חברת התקליטים ריפבליק רקורדס, ביחד עם שאר שירי האלבום. השיר נכתב על ידי סוויפט ביחד עם ארון דנסר והופק על ידי דסנר גם כן. השיר זכה להצלחה בינלאומית מבלי שיצא כסינגל, תוך שנבחר גם לא לצאת כסינגל ולא נשלח לשום פורמט של רדיו הלהיטים העכשוויים. עם יציאתו, "The Last Great American Dynasty" זכה לביקורות חיוביות מטעם מבקרי המוזיקה, תוך שפורסמו שלל מחקרים אודות ההיסטוריה שלו והמשמעות שלו. כמו כן, מבקרי המוזיקה טענו שהשיר מייצג את "סגנון כתיבת השירים האוטוביוגרפי והמדויק של סוויפט". השיר הופיע במקום הרביעי במצעד שירי הספוטיפיי העולמי וצבר למעלה מ-5.961 מיליון השמעות ביממה אחת, תוך שהפך לאחד מהשירים עם הפתיחות הגדולה ביותר בשנת 2020. בשבוע אחד, צבר 23 מיליון השמעות. "The Last Great American Dynasty" מספר סיפור בהשראת סיפור חייה האמיתי של רבקה וסט הרקנס - יורשת מפורסמת ועשירה מסנט לואיס שהייתה בעבר בעלת אחוזת החוף של רוד איילנד, אותה רכשה סוויפט בשנת 2013 תמורת כ-17 מיליון דולר.. השיר מתאר את נישואיה של רבקה לבעלה השני, ביל הרקנס, יורש ההון של חברת סטנדרט אויל (אנ') ואת רכישת ביתם ברוד איילנד. סוויפט מתארת את חייה של הרקנס לפני ואחרי ההתאלמנות מבעלה, שנים מעטות אחרי חתונתם, ואת הקהילה באזור שמעולם לא קיבלה את הרקנס כאחת משלהם ואף האשימה אותה במותו של בעלה מהתקף לב. הרקנס - שהפכה לאחת הנשים העשירות באמריקה – חיה חיי בוהמה, אירחה מסיבות מפוארות עם אישים מפורסמים, וייסדה להקת בלט מקצועית. בבית האחרון של השיר, סוויפט עוברת לגוף ראשון ומתארת מנקודת מבטה שלה שהיא קנתה את אותו הבית ברוד איילנד, ועורכת הקבלה בין הפרסום הרב שלה עצמה בתקשורת לבין השערוריות בצהובונים שרדפו את הרקנס בזמנה. את השיר הקליטה סוויפט במהלך שנת 2020, בדומה לשאר שירי האלבום, Folklore. השיר זכה לביקורות חיוביות מטעם מבקרי המוזיקה. בוושינגטון פוסט נכתב כי השיר "מתחרה על תואר השיר הטוב ביותר בקריירה של טיילור סוויפט". במגזין Elle נכתב כי "השיר, בשונה משירים אחרים של סוויפט, לא נכתב על משהו שקשור אליה, אלא נכתב מנקודת המבט שלה בנוגע לסיפור מפורסם מהעבר". עם הפצתו של Folklore, השיר נחת במקום הרביעי במצעד הספוטיפיי האמריקאי, עם 3.348 מיליון השמעות והפך לאחד מהשירים עם הבכורה הגדולה ביותר של אמנית בארצות הברית בתולדות הפלטפורמה. בהמשך, התברג במקום הרביעי במצעד הסינגלים החמים של ניו זילנד, תוך שבמצעד השירים הדיגיטליים הגיע למקום ה-42. במצעד הבילבורד הוט 100 הגיע למקום ה-13 והיה לאחד מהשירים היחידים בהיסטוריה שעשו זאת מבלי שיצאו כסינגל. הקרדיטים לקוחים מהאתר טיידל. מידע על היצירה "The Last Great American Dynasty" באתר מיוזיק בריינז מידע על הסינגל "The Last Great American Dynasty" באתר מיוזיק בריינז סרטון השיר "The Last Great American Dynasty" באתר יוטיוב folklore, נבדק ב-2020-07-30 Emily YahrcloseEmily YahrStyle reporter covering pop culture, entertainment EmailEmailBioBioFollowFollow, The story behind ‘The Last Great American Dynasty,’ the most telling song on Taylor Swift’s surprise album, Washington Post (באנגלית) Savannah Walsh, The True Story Behind Taylor Swift's 'The Last Great American Dynasty', ELLE, ‏2020-07-24 (באנגלית) Spotify Charts, www.spotifycharts.com Taylor Swift – the 1 (באנגלית), נבדק ב-2020-08-09 Copied to clipboardClick to copy, The 100 Best Songs of 2020: Staff List, Billboard (באנגלית) Pitchfork, The 100 Best Songs of 2020, Pitchfork (באנגלית אמריקאית) Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית) Josh KurpTwitter, The Best Taylor Swift Songs, Ranked, UPROXX, ‏2021-02-11 (באנגלית אמריקאית) Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית) The Official New Zealand Music Chart, THE OFFICIAL NZ MUSIC CHART (באנגלית) Taylor Swift, Billboard Try the TIDAL Web Player, listen.tidal.com (באנגלית) CERTIFICADOS, Pro-Música Brasil (ב־Brazilian Portuguese) Richard Trenholm, How to listen to Taylor Swift's surprise album, Folklore, CNET (באנגלית)